recursal/SuperWikiNEXT-32B huggingface dataset:
Нека е дадена кружница. **Централен агол** e агол чиe теме е центарот О на кружницата, а чии краци се два дистинктни полупречници. При опис или цртање на централен агол, покрај обележувањето на краците-полупречниците, т.е. пресечните точките А и В, децидно треба да се обележи дали се мисли на конвексниот (<180°) или неиспакнатиот агол (>180°).

* Централен агол Θ е: 0° < Θ < 360° односно 0 < Θ < 2π (радијани)

Формули
-------

|  |
| --- |
|  |
| Сл.1: Централен агол. Конвексен (го зафаќа пократкиот лак *L*). |

Ако пресечните точки А и В на краците со кружницата формираат пречник, тогаш Θ = 180° и е рамен агол. (Во радијани, Θ = π.)

Нека L е **пократкиот лак** помеѓу А и В, а R нека е полупречникот на кружницата.

* Ако централниот агол Θ го зафаќа *L* (види сл.1), тогаш

```
{\displaystyle 0^{\circ }<\Theta <180^{\circ }\,,\,\,\Theta =\left({\frac {180L}{\pi R}}\right)^{\circ }={\frac {L}{R}}}
```

Доказ (со степени): Периметарот на кружница со полупречник R e: 2Rπ, а лакот *L* е (Θ/360°) пропорционален дел од целиот периметар (види лак (кружница)). Значи: 

{\displaystyle L={\frac {\Theta }{360^{\circ }}}\cdot 2R\pi \,\Rightarrow \,\Theta =\left({\frac {180L}{\pi R}}\right)^{\circ }}

|  |
| --- |
|  |
| Сл.2: Централен агол. Неиспакнат (не го зафаќа пократкиот лак *L*). |

Доказ (со радијани): Периметарот на кружница со полупречник R e: 2Rπ, а лакот *L* е (Θ/2π) пропорционален дел од целиот периметар (види лак (кружница)). Значи: 

{\displaystyle L={\frac {\Theta }{2\pi }}\cdot 2R\pi \,\Rightarrow \,\Theta ={\frac {L}{R}}}

* Ако централниот агол Θ **не** го зафаќа L, тогаш тој е неиспакнат агол (види сл.2) односно:

```
{\displaystyle 180^{\circ }<\Theta <360^{\circ }\,,\,\,\Theta =\left(360-{\frac {180L}{\pi R}}\right)^{\circ }=2\pi -{\frac {L}{R}}}
```

Наводи
------

1. ↑  Clapham, C.; Nicholson, J. (2009). „Oxford Concise Dictionary of Mathematics, Central Angle" (PDF) (англиски). Addison-Wesley. стр. 122. Посетено на 1 септември 2013.
2. ↑  „Central angle (of a circle)" (англиски). Math Open Reference. 2009. Посетено на 1 декември 2013. интерактивен

Поврзани теми
-------------

* Видови агли
* Кружница
* Периферен агол

Надворешни врски
----------------

* Златковска, С. (2010). „Врска меѓу централен и периферен агол". Архивирано од изворникот на 2018-07-25. Посетено на 1 декември 2013. интерактивен
* „Central angle (of a circle)" (англиски). Math Open Reference. 2009. Посетено на 1 декември 2013. интерактивен
* „Central Angle Theorem" (англиски). Math Open Reference. 2009. Посетено на 1 декември 2013. интерактивен
Шу
**Шу** — египетски бог на воздухот. Син на Ра, или Амон-Ра. 

Ра го создал преку кивање, а потоа ја исплукал и неговата сестра Тефнут, божицата на влагата. Шу и Тефнут се родители на Геб и Нут. Шу ги разделил со тоа што застанал меѓу нив. Тој е персонификација на воздухот, и го сметале за многу моќен. Го нарекувале северен ветер кој го најавува Сонцето. 

Шу бил првороден син на Тему. Според една легенда, Тему непосредно ги создал Шу и Тефнут по пат на онанија, додека според друга, божицата Хатор (божица претставена во вид на крава) му била мајка; во третата легенда, пак, татко му бил Тему, а мајка Иусасет. Како моќ на природата тој бил претставник на светлината, а исто така, бил и бог на воздухот, ветрот и атмосферата. На киповите е претставен како се подигнува од земјата со сончев диск на своите рамена. Тој го дигал небото и го држел секој ден, па за да си ја олесни работата поставил столбови на најважните точки во Хермопол Магна.

Наводи
------

* Египетска религија - египетската идеја за задгробниот живот - Е.А. Волис Баџ

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Староегипетска религија |
| --- |
|  |
| Митологија | 
* Политеизам
* Пантеизам
* Политеизам
* Еманација
* Душа
* Дуат

 |  |
|  |
| Божества | 
* Амаунет
* Амон
* Амут
* Анубис
* Анукет
* Апис
* Апоп
* Атон
* Атум
* Баст
* Бат
* Бес
* Ваџ-вер
* Ваџет
* Вепвавет
* Восрет
* Геб
* Двете дами
* Изида
* Кадеш
* Кебуј
* Кек
* Кепри
* Консу
* Маат
* Мафдет
* Махес
* Менхит
* Меретсегер
* Мин
* Мневис
* Монту
* Мут
* Неит
* Некбет
* Нефертем
* Нефтида
* Нун
* Нут
* Озирис
* Пакет
* Птах
* Ра
* Рат-тави
* Решеф
* Сатис
* Секер
* Секмет
* Серкет
* Сет
* Сешат
* Собек
* Сопдет
* Сопду
* Таварет
* Татенен
* Тефнут
* Тот
* Феникс
* Хапи
* Хатор
* Хека
* Хекет
* Хнум
* Хор
* Хух
* Четири Хорови синови
* Шу

 |
|  |
| Списи | 
* „Амдуат"
* „Книги на дишењето"
* „Книга на Земјата"
* „Книга на мртвите"
* „Книга на пештерите"
* „Книга на подземниот свет"
* „Книга на портите"

 |
|  |
| Верувања | 
* Атенизам
* Проклетството на фараоните

 |
|  |
|  Портал „**Египтологија**" |

 |
**Усвоеница** — збор кој толку многу се прилагодил на македонскиот јазик што повеќе не го доживуваме како заемка или туѓица. Ако заемката целосно се прилагоди на македонскиот јазик и неговите правила, со текот на времето нема да се забележи неговото странско потекло, а речниците често нема да ги наведат како заемки. Ни требаат усвоеници бидејќи често немаме македонска замена за тие зборови.

Примери на усвоеници
--------------------

* турцизми:

*боја, будала, јастак, кат, кревет, сапун, саат, топ...*
* унгаризми:

*чизма, врска, статуа, крадец, соба...*
* грцизми:

*ангел, амвон, ѓакон, епархија, епитаф, икона, хаос, хемија, хор...*
* германизми:

*анласер, блиц, вага, валцер, кифла, компир, лозинка, путер, шминка...*
* галицизми:

*ампула, бајонет, биро, бистро, гаража, еклер, жири, касарна, мансарда...*
* бохемизми:

*повод, спис, улога...*

Поврзано
--------

* Заемка
* Туѓица
**Ралф Валдо Роуз** (17 март 1885 – 16 октомври 1913) — американски атлетичар кој бил специјализиран во фрлачките дисциплини. Тој бил олимписки шампион во дисциплината фрлање ѓуле од игрите во 1904 и 1908, а на игрите во 1912 го освоил златниот медал во фрлање ѓуле со две раце.

Животопис
---------

Роуз бил првиот фрлач на ѓуле кој ја соборил границата од 50 чекори (15,24 метри). Неговиот светски рекорд од 15,54 метри, поставен во 1909 година, бил несоборлив 16 години. Во 1904 година, додека се школувал на Мичигенскиот универзитет, тој победил во дисциплините фрлање ѓуле и фрлање диск на универзитетското првенство *Big Ten*. Тој подоцна се натпреварувал за *Олимпискиот клуб* во Сан Франциско, Калифорнија и седум пати ја освоил титулата на националната аматерска атлетска унија во дисциплините фрлање ѓуле, фрлање диск и фрлање копје. Тој настапил на три изданија од Летните олимписки игри и освоил три златни, два сребрени и еден бронзен медал. На Летните олимписки игри 1904 во Сент Луис, тој го освоил златниот медал во фрлање ѓуле, сребрениот медал во фрлање диск и бронзениот медал во фрлање кладиво.

Четири години подоцна, на игрите во Лондон, тој ја одбранил олимписката титула во фрлање ѓуле. На свеченото отворање на игрите, Роуз кој бил знаменосец на САД, одбил (поддржан од мнозинството американски спортисти со ирско потекло) да го предаде знамето на кралската ложа, како што направиле останатите земји. Мартин Шеридан ја објаснил оваа акција на Роуз со кратката изјава, „Знамето не може да се предаде на кој било крал". Според легендата, ова предизвикало огорченост помеѓу САД и Обединетото Кралство. Освен натпреварувањето во фрлање ѓуле, Роуз се натпреварувал и во влечење јаже, но екипата на САД не била успешна.

На Летните олимписки игри 1912 во Стокхолм, тој победил во дисциплината фрлање ѓуле со две раце префрлајќи 27.70 метри, го освоил сребрениот медал во вообичаеното фрлање ѓуле, завршил деветти во фрлање кладиво и еднаесетти во фрлање диск.

На 28-годишна возраст, тој починал од стомачен тифус во Сан Франциско.

Наводи
------

1. ↑  „ATHLETE ROSE DEAD; VICTIM OF TYPHOID". *New York Times*. October 17, 1913. Посетено на 4 July 2013.

Надворешни врски
----------------

* Профил

| Олимписки игри |
| --- |
|
| Претходник**-** | **Знаменосец за САД**Лондон 1908 | Наследник**Џорџ Бонег** |
| Рекорди |
|
| Претходник**Нема** | **Светски рекордер во фрлање ѓуле**21 август 1909 – 6 мај 1928 | Наследник**Германија Емил Хиршфелд** |
**Елеонора Аквитанска** (француски: *Aliénor d'Aquitaine*; 1122 — 1204) — сопруга на англискиот крал Хенри II и една од најмоќните средновековни жени.

Таа била кралица на Франција, а подоцна и на Англија.

Таа е родена во семејството на Гијом X како најголемо дете. Таа добила големо образование, проучувајќи го латинскиот јазик. По смртта на нејзиниот татко, таа на свои 15 години станала војвотка на Аквитанија. По ова, таа се оженила за францускиот крал Луј VII. По раѓањето на својата втора ќерка, таа се развела од францускиот крал во 1152 година. Како причина од страна на Луј било наведено неверството. Во текот на Втората крстоносна војна, таа го придружувала својот сопруг во патот кон Светите земји. Кога престигнале во Антиохија, таа станала гост на постојани банкети кои биле организирани од страна на кнезот Рејмон Поатје. По ова, тие станале љубовници.

По ова, таа испратила повик до грофот од Анжу да испрати понуда до англискиот крал Хенри за да се ожени со неа, Така, на 18 мај 1152 година таа стапила во брак со Хенри. Во следните години, таа го дарувала со пет сина и три ќерки:

* Вилијам
* Хенри
* Матилда
* Ричард
* Џефри
* Елеонора
* Јоана
* Јован

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 3262107
* LCCN: n81007375
* ISNI: 0000 0000 6628 6866
* GND: 118529757
* SELIBR: 259830
* SUDOC: 027316017
* BNF: cb119384862 (податоци)
* NDL: 00620257
* NKC: jn20011211215

 |

 |
Почетна точка на патот.
**Чердински пат** (Чердынская дорога) или **Вишерски пат** (Вишерская дорога) ― поранешен пат што стандардно бил користен од Русите за да патуваат до Сибир кон крајот на 16 век. Започна во Чердин западно од Урал и следеше низа реки и пристаништа, од Вишера преку Лозва и Тавда до реката Тобол.

Околу 1580 година, Јермак и неговите Козаци се искачиле на реката Чусоваја и преминале до Баранча, притока на реката Тагил. Успеале да навлезат во Сибирското Ханство и да ја освојат областа. Овој пат бил напуштен бидејќи горниот тек наТагил бил премногу плиток.

Во 1592 година, руската тврдина Пелим била изградена за да го чува источниот крај на Чердинскиот пат. Дури во 1597 година, Артемиј Бабинов открил многу пократок копнен пат. Како резултат на тоа, Чердинскиот пат престанал да биде употребуван.

Поврзано
--------

* Сибирски речни патишта

Наводи
------

1. ↑  „Great Soviet Encyclopaedia". Архивирано од изворникот на 7 април 2014. Посетено на 6 октомври 2022.
2. ↑  Soviet Encyclopaedia of History
Зградата „Првоавгустовска" — дом на Министерството за одбрана на Кина и Централниот воен комитет.
**Централниот воен комитет** (**ЦВК**) (кин. [упр.] 中华人民共和国中央军事委员会; пинјин: *Zhōnghuá Rénmín Gònghéguó Zhōngyāng Jūnshì Wěiyuánhuì*) означува две одбранбени организации: едната на Комунистичката партија, а другата на самата НР Кина како држава.

Командата на Народноослободителната армија (вооружените сили на Кина) ја има државниот воен комитет, под надзор на Постојаниот комитет на Националното народно собрание. Државниот воен комитет номинално се смета за врховен воен орган, чиј врховен командант е претседателот, избран од Националното народно собрание. Во практика, со војската сепак заповеда партискиот воен комитет, кој е во состав на ЦК на партијата.

Обата комитета имаат ист состав, и со тоа претставуваат една иста организација со две улоги во владиниот и во партискиот систем. На чело на обете стои сегашниот претседател на државата, Си Ѓинпинг. Комитетот брои 11 члена и издава наредби за назначување на виши старешини, операции на војската и воено буџетирање. Речиси сите членови се старешини од висок чин, со исклучок на најважните функции, кои припаѓаат на врховното партиско раководство, со што се обезбедува верност кон државниот апарат.

Комитетот е сместен во зградата на Министерство за одбрана на Кина наречена „Првоавгустовска".

Оранизација
-----------

Точната внатрешна организација на комитетот е недоволно позната бидејќи важи за голема тајна, но познато е дека има барем пет главни органи: 

* Генералштаб
* Служба за правни работи
* Служба за наоружување
* Дисциплинска инспекција
* Служба за ревизија

Поврзано
--------

* Министерство за одбрана на Кина
* Народноослободителна армија на Кина

Наводи
------

1. ↑  **Централен воен комитет на Комунистичката партија на Кина** (中国共产党中央军事委员会) и **Централен воен комитет на Народна Република Кина** (中华人民共和国中央军事委员会)
2. ↑  „Како се управува Кина: Комитет за воени работи" - БиБиСи, 5 јуни 2010 (англиски)

* „Централен воен комитет". *SinoDefence*. Посетено на 21 ноември 2007. (англиски)
* „Кинеското собрание го поддржа премиерот, потпретседател на Воената комисија". *Сјинхуа*. Посетено на 16 март 2008. (англиски)

  

Предлошка:Кинеска политика
**Чилихаус** (Чиле куќа; *Палата Чиле*) — деловна зграда со десет катови во Хамбург, Германија. Таа се наоѓа во Конторхаусвиетел. Претставува исклучителен пример за архитектонскиот стил на Циглен експресионизам од 1920-тите години на XX век. Оваа голема аголна зграда се наоѓа на локација од приближно 6.000 м ², која се протега на улицата Фишервиете во Хамбург. Зградата била дизајнирана од германскиот архитект Фриц Хогер и завршил во 1924 година.

Дизајн
------

 Чилехаус: Внатрешен двор
Зградата Chilehaus е позната по својот врв, кој потсетува на клун на бродот, и фасади, кои се спојуваат на многу остар агол во аголот на улиците *Pumpen-* и *Niedernstrasse.* Најдобар поглед на зградата е од исток. Поради акцентираните вертикални елементи и вдлабнатите високи катови, како и закривената фасада на улицата Пумпен, зградата, и покрај огромната големина, има допир на леснотија.
**Света Петка** (грчки: *Αγίας Παρασκευής*) — црква во селото Мањак, Костурско, Егејска Македонија. Влегува во состав на Костурската епархија на Цариградската патријаршија.

Икона на Свети Модест од црквата.
Црквата е гробишен храм, сместен на еден километар јужно од селото. Во XIX век чифликот Мањак бил позанат во цело Костурско по лековитиот извор до црквата. Според месните преданија, на нејзино место имало манастир, па оттука селото се нарекува *Мањак*.

Црковниот собор е на 25 јули по стар стил, кој го посетувале мештаните и жителите на околните села.

Поврзано
--------

* Костурска епархија

Наводи
------

1. ↑  Марков, Георги Христов (2002). *Хрупищко* (PDF). Хасково: Държавен архив - Хасково, Интерфейс. стр. 149. ISBN 954-90993-1-8.
Остаток од Лавовската порта во Хамадан.
**Хамадански камен лав** (персиски: شیر سنگی همدان, шир-е санги-је хамедан) ― историски споменик во Хамадан, Иран.

Камениот лав – еден дел од Лавовската порта – седи на рид каде што се вели дека се наоѓале гробишта од партското време.

Кога првпат била изградена, оваа статуа имала двојник за кој и двајцата ја сочинувале старата порта на градот. За време на исламското освојување на Персија, победниците Арапи ја нарекувале портата како „баб ул-асад" (персиски: باب‌الاسد, „лавовска порта").

 Камениот лав или *Шир-е санги* од Хамадан.
Портите биле урнати во 931 н.е. кога Дејламидите го зазеле градот.

Мардавиџ неуспешно се обиде да пренесе еден од лавовите во градот Реј. Налутен поради тоа што не ги преместил, нареди да ги урнат. Едниот лав е целосно уништен, додека на другиот му е скршена раката и влечена на земја. Полуурнатиот лав лежел на страна на земја до 1949 година, кога повторно бил подигнат, користејќи дополнителна рака што била вградена во него.
Во 1968 година Хајнц Лушеј покажа дека лавот е хеленистичка скулптура и дека споменикот на лавот во Хајронеја (подигнат во 338 п.н.е.) е споредлив. Неговото толкување дека бил изграден по наредба на Александар Македонски за да ја одбележи смртта на неговиот близок сопатник Хефестион во 324 година п.н.е. е усвоен од Организацијата за културно наследство на Иран.

Наводи
------

Општи извори
* Luschey, H. Der Löwe von Ekbtana, Archäologische Mitteilungen aus Iran 1, 1968, 115-129
* *Simaye Miras-i Farhangi-i Hamedan*, Организација за културно наследство на Иран, ISBN 964-7483-68-6, 2003 година
* *Фокс, Р. Л. Alexander the Great* (Број на страница: 434), Penguin Books, Лондон

34°47′9.92″N 48°31′27.06″E﻿ / ﻿34.7860889° СГШ; 48.5241833° ИГД﻿ / 34.7860889; 48.5241833
**Штребек** е мало село во Саксонија-Анхалт, Германија, во близина на градот Халберштат. Селото е и поранешна општина во округот Харц. Од 1 јануари 2010, е дел од градот Халберштат. Познато е како *Schachdorf* (село на шахот), поради долгата историска врска со шахот. Селото има околу 1.200 жители.

Првото спомнување на селото во историјата било во 995 година. Меѓутоа, главниот историски факт, кој се одиграл во селската историја е во 1011. Според легендата, Арнулф, бискуп на Халберштат, бил затворен од војводата Гунцелин. Тој го направил тоа во *Wartturm*, кула во Штребек и им наредил на локалните фармери да го чуваат. Во текот на досадата во затворот, Гунцелин го создал шаховска табла во собата и ги учел неговите чувари на играта. Играта станала традиција помеѓу месното население, иако отпрвин мислеле дека се работи за игра за деца.

Локалното училиште е единственото јавно училиште во Германија, во кое се изучува шах како дел од наставата и со тоа е започнато од 1823. Почнувајќи од 2004, училиштето е под закана дека ќе биде затворено, поради премалку ученици.

Штребек е дел од мрежата Културно село во Европа и бил домаѓин во 2006 (види ја надворешната врска).

Познати жители
--------------

* Едвард Саломон (1827–1909), политичар

* Црквата во ШтребекЦрквата во Штребек

Надворешни врски
----------------

* Штребек - културно село 2006 Архивирано на 19 февруари 2015 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 242271778
* GND: 4386288-3

 |

 |
**Чил Плеј** (Chill Play) — македонска музичка група формирана во Скопје. Гитаристот Даниел Шилев и пејачката Мила Миливоевиќ се членови од неговото создавање во 2013 година. Како покривен бенд тие се активни веќе две години со бројни настапи во пабови и локации и неколку настапи на фестивали низ целата земја.

Репертоарот на овој млад бенд се состои од стари евергрини и нови хитови од различни жанрови како хип-хоп, тапан и бас, даб степ и други, кои се обработени во сопствена поп-рок верзија на бендот.

Наводи
------

1. ↑  За групата

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Хавиер Флоренсио Кабре** (шпански: *Xavier Florencio Cabré*; р. 26 декември 1979

 во Тарагона, Каталонија) — поранешен шпански професионален друмски велосипедист, кој настапувал професионално помеѓу 2001 и 2013 Низ кариерата, Флоресио возел за ONCE, Релакс-Фуенлабрада, Буиг Телеком, Сервело ТестТим, Геокс-ТМЦ и Катјуша.

Кариера
-------

Флоренсио возел во 2009 и 2010 за Сервело ТестТим, откако претходните три сезони ги поминал со ProTour team Буиг Телеком.

Во 2010, Флоренсио требало да биде на стартот на 97. Тур де Франс, но бил повлечен од тимскиот список, бидејќи „користел супстанции, кои содржеле ефедрин со цел третирање на непријатностите при седење." Ова било прекршок на внатрешните политики на тимот. Тој бил критикуван од тимот за оваа ситуација и поради тоа тој не можел да најде нов тим, откако Сервело ТестТим згаснал.

Тој ја поминал сезоната 2011 во Геокс-ТМЦ, а потоа се преместил во Катјуша. Флоренсио останал со екипата до крајот на 2013, кога се повлекол од велосипедизмот како возач, но и се приклучил на екипата како спортски директор.

Достигнувања
------------

1996
 Шпанија Јуниорски национален друмски првак
2002
1. Етапа 8 Тур де л’Авенир
3. Вуелта а ла Риоха
5. ГП Кореиос де Португал
2003
3. Етапа 6 Трка околу Холандија
5. Трка околу Холандија
5. Вуелта Валенсијана
6. Тур Даун Андер
2006
1. Класика де Сан Себастијан
3. Краен пласман, Тур де л’Ен
2007
4. Национално друмско првенство
9. Класика де Сан Себастијан
2008
3. Краен пласман Вуелта а ла Валенсија
1. Бодовен пласман
3. Краен пласман Тур ду Лимузин
2012
9. Класика де Сан Себастијан

### Распоред на резултатите на Гранд Тур

| Гранд Тур | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 |
| --- | --- | --- | --- | --- | --- | --- | --- | --- | --- | --- |
|  **Џиро** | — | — | — | — | — | — | — | — | — | — |
|  **Тур** | — | — | — | 46 | 101 | — | — | — | — | — |
|  **Вуелта** | 90 | 98 | СО | СО | 36 | 59 | 104 | — | 105 | — |

СО = се откажал

Наводи
------

1. 1 2  Стоукс, Шејн (26 октомври 2013). „Florencio explains narrowing of Iliac artery has forced his retirement, will take up a sporting director role with Katusha". *VeloNation*. VeloNation LLC. Посетено на 19 декември 2013.
2. ↑  „Хавиер Флоренсио од Сервело надвор од Тур де Франс 2010". Roadcycling.com. Архивирано од изворникот на 2010-07-06. Посетено на 2010-07-26.
3. ↑  Стоукс, Шејн (26 октомври 2011). „Тим Катјуша ги потврди новите 11 имиња за сезоната 2012". *VeloNation*. VeloNation LLC. Посетено на 3 јануари 2012.

Надворешни врски
----------------

* Профил на страницата на Катјуша Архивирано на 25 јануари 2012 г.
* Official website Edit this at Wikidata
* Хавиер Флоренсио на Trap-Friis.dk
**Црква Свети Јован** (естонски: *Jaani kirik*; германски: *St. Johanniskirche zu Dorpat*) — готска лутеранска црква, една од знаменитостите на градот Тарту, Естонија. Црквата е посветена на Јован Крстител.

Историја
--------

Црквата Свети Јован во 1860 година, Луис Хофлингер.
Првично, Свети Јован била католичка црква, бидејќи најстарите делови од сегашната зграда потекнуваат од 14 век. Пред тоа, на истото место постоела црковна зграда барем од првата половина на XIII век. Археолошките истражувања покажале дека овде можеби имало дрвена црква во 12 век. Ова е особено извонредно затоа што националното христијанизирање се случило многу подоцна. Зградата од црвени тули доживеала големи промени, бидејќи во голема мера била обновена и по Големата северна војна и по Втората светска војна. Барокните капели биле додадени во 1746 и 1769 година. Црквата сега е дел од Естонската евангелистичко-лутеранска црква.

Големиот пожар во Тарту започнал во близина на црквата во 1775 година, а црквата и блиската куќа на Упсала биле поштедени од уништување, што уништил речиси двесте куќи.

На крајот на 19 век црквата обезбедувала основно образование. Овде единственото школување го добила глумицата Амали Конса.

Архитектура
-----------

Олтарот во црквата
Најизвонредната одлика на Свети Јован е неговото богатство од теракотни фигурини што ја опкружуваат надворешноста на црквата. Првично, имало повеќе од илјада рачно изработени фигурини, секоја различна од другите; денес, сочувани се околу 200.

Од 1999 година, црквата Свети Јован има две нови ѕвона наречени Петрус и Паулус по двајцата светци-заштитници на градот (соодветно, Свети Петар и Свети Павле).

Наводи
------

1. ↑  Johannes Frey (1902). *Die St. Johanniskirche zu Dorpat: ein interessantes Denkmal mittelalterlicher Baukunst* (in German). Vandenhoeck & Ruprecht.
2. ↑  „| Tartu linn". *www.tartu.ee* (естонски). Посетено на 2022-04-24.
3. ↑  „Tartu St. John's Church of the Estonian Evangelical Lutheran Church, Estonia". *Visitestonia.com* (англиски). Посетено на 2022-04-24.
4. ↑  „Konsa, Amalie - Eesti Entsüklopeedia". *etbl.teatriliit.ee*. Посетено на 2022-04-24.
**Човекот од Сан Фернандо** (англиски: *Every Which Way But Loose*) – американски филм од 1978 година, во режија на Џејмс Фарго, според сценариото на Џереми Џо Кронсберг. Главните улоги ги играат: Клинт Иствуд, Сондра Лок, Манис, Џофри Луис, Беверли Д’Анџело и Рут Гордон. Агентот на Иствуд го осветувал да ја одбие улогата во овој филм, но тој не го прифатил советот и, наспроти сите очекувања, „Човекот од Сан Фернандо" станал голем хит, така што две години подоцна било снимено продолжението „Човекот од Сан Фернандо 2" кое, исто така, постигнало голем комерцијален успех. Притоа, во тоа време, главната глумица во филмот, Сондра Лок, му била животна сопатничка на Иствуд, со кого била во брак до 1990 година. За потребите на филмот, тренер на Иствуд бил Ал Силвани, кој своевремено го тренирал светскиот шампион во бокс, Џејк Ламота, а две години претходно го тренирал и Силвестер Сталоне при снимањето на филмот „Роки".

Содржина
--------

Фило Бедо (го игра Иствуд) поправа автомобили, но всушност заработува за живот од уличните борби што му ги организира пријателот Орвил (го игра Луис). На Фило му се допаѓа кантри-музичарката Лин Хелис-Тејлор (ја игра Лок), која поминува една ноќ со него, а потоа си заминува. Заедно со Орвил и со орангутанот Клајд, Фило оди на пат по долината Сан Фернандо во потрага по Лин. Патем ја запознаваат девојката Еко (ја игра Д’Анџело) со која се зближува Орвил, а нив ги брка мотоциклистичката банда „Црни вдовици"...

Наводи
------

1. ↑  „HRT (пристапено на 9.12.2017)". Архивирано од изворникот на 2017-12-19. Посетено на 2017-12-20.
2. ↑  „HRT (пристапено на 9.12.2017)". Архивирано од изворникот на 2017-12-19. Посетено на 2017-12-20.
Сценографија од филмот
 Дервента - детали за сценографијата на филмот „Турнеја"
**Турнеја** е српски филм од 2008 година во режија и сценарио на Горан Марковиќ. Снимањето започнало кон крајот на 2007 година во Република Српска, на локации во Шамац, Дервента, Приједор и Козарска Дубица, и бил завршен на крајот на февруари 2008 година.

Содржина на филмот
------------------

Дејството се случува во 1993 година, кога група белградски глумци кои започнуваат турнеја на подрачја кои се зафатени и се во воено подрачје. Тие талкаат од бојно поле на бојно поле и стапуваат во контакт со сите три завојувани страни.

Интересни факти
---------------

* Горан Марковиќ пред десет години ја режирал истоимената претстава во театарот „Атеље 212 ".
* Филмот бил номиниран за Оскар во категоријата „Најдобар филм надвор од англискиот јазик" во 2008 година.
* Музиката на филмот содржи песни од Баја Мали Книнџа (Ни метар повеќе) и Убавиот Миша (Станувајте мои роднини).

Награди
-------

* Филмот бил прикажан во 2008 година на фестивалот во Монтреал каде Горан Марковиќ бил награден за режија, а филмот добил награда за најдобар филм.

Несреќа за време на снимањето
-----------------------------

За време на снимањето на филмот во Приједор, се случила несреќа кога чаура од куршум го погодила глумецот Богдан Диклиќ во главата.

Наводи
------

1. ↑  Повређен Богдан Диклић

Надворешни врски
----------------

* Б92, доделена „Тура" во Монтреал (2 септември 2008 година)
* Балкански трубадури во Холивуд
**Василиј Лакапин** (925 - 985) — *паракоимомен* на Византија од 945 до 985 година.

Тој бил незаконски син на царот Роман I, и бил кастриран како млад.

Во 945 година, во периодот кога неговиот татко бил соборен, Василиј бил назначен за паракоимомен на царот Константин VII, неговиот зет. Тој го задржал ова место за време на владеењето на Роман II, Никифор II, Јован I.

Како главен на царската администрација, насобрал огромно богатство. Наводно, ова довело до заострени односи со Јован I кратко пред неговата смрт во 976 година. Според некои извори, Василиј го отрул царот.

Продолжил да работи на истата позиција и на почетокот на владеењето на Василлиј II но во 985 година младиот цар - сакајќи да ја води самиот владата откако истата била водена од регенти триесет години - го обвинил за сојужништво со Варда Фока и го отстранил Всилиј. Сите негови земји и поседи биле запленети и сите закони донесени во неговиот период биле прогласени за неважечки. Василиј лакапин бил протеран и по кус период починал во прогон.

Наводи
------

1. ↑  "Basil The Nothos" in *Oxford Dictionary of Byzantium*, Oxford University Press, New York & Oxford, 1991, p. 270. ISBN 0195046528
2. ↑  John Julius Norwich, *Byzantine: The Apogee*, New York, Alfred P. Knopf, 1992, p. 167.
3. ↑  Ring of Basil Lekapenos bearing his seal as *parakoimomenos*. schlumberger.126 (), Gustave Schlumberger collection, BnF
**„Човекот наречен Тринита"** (италијански: *Lo chiamavano Trinità...*) – филм на режисерот Енцо Барбони (Enzo Barboni) од 1970 година. Барбони е автор и на сценариото, заедно со Џин Луото (Gene Luotto). Главните улоги ги играат: Теренс Хил (Terence Hill), Бад Спенсер (Bud Spencer) и Стивен Закаријас (Steffen Zacharias).

Синопсис
--------

Еден необичен, малку мрзлив револвераш (го игра Хил) и неговиот крупен брат (го игра Спенсер), кој е крадец на коњи, ја бранат една мормонска населба од еден мексикански разбојник и неговите послушници, кои сакаат да им ја одземат земјата...

Наводи
------

1. ↑  Čovjek zvan Trinita, talijanski film (пристапено на 7.1.2023)
**Црквата Свети Антониј Падуа** е христијански храм кој се наоѓа во Истанбул, Турција.

Овој објект бил изграден во 1725 година од страна на италијанската емиграција во Цариград, но многу брзо била демолирена и делумно разрушена. Денешната црква била изградена во периодот помеѓу 1906 и 1912 година со неоготски стил, а нејзин архитект е италијанецот Џилио Мионгери, кој има конструирано и многу други објекти во Истанбул и Анкара. Може да собере 40,000 верници.

Црквата се смета за базилика, и се одржува од страна на италијански свештеници. Саботната маса започнува во 19:00 часот, а неделната во 09:30 часот.

Наводи
------

1. ↑  [www.gcatholic.com/churches/asia/0515.htm „Basilique Saint Antoine de Padoue, Istanbul, Turkey"] Проверете ја вредноста `|url=` (help). Посетено на 16 март 2011.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 307320533
* GND: 104972125X

 |

 |
**Царица Милица и Владета Војвода** — српска епска (јуначка) песна. Песната ја запишал Вук Караџиќ, кој ја слушнал од слепата жена Степанија.

Содржина
--------

Царицата Милица шета во околината на Крушевац, заедно со ќерките Вукосава и Мара. Ним им приоѓа војводата Владета кој штотуку се враќа од Косовската битка. Владета ѝ кажува на царицата дека го видел коњот на кнезот Лазар и смета дека тој погинал. Потоа, тој ѝ кажува дека ги видел и Југ-Богдан со неговите девет синови како со последните сили се борат против Османлиите. Најпосле, Владета раскажува за јуначката борба на Милош Обилиќ и за предавството на Вук Бранковиќ.

Наводи
------

1. ↑  В. Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 157-158.
**Човекот-слон** (англиски: *The Elephant Man*) — американски филм од 1980 година, во режија на Дејвид Линч. Главните улоги ги толкуваат: Ентони Хопкинс, Џон Харт, Ен Бенкрофт, Венди Хилер, Фреди Џонс итн. Филмот го опишува животот на вистински човек, Џозеф Мерик, кој бил познат како „Човекот-слон". Филмот освоил вкупно 10 награди, меѓу кои француската награда „Цезар" за најдобар странски филм, три награди на БАФТА, а бил номиниран и за наградата „Оскар" во осум категории.

Содржина
--------

Џон Мерик, познат како „Човекот-слон" (го игра Џон Харт) е млад човек со неверојатно големи деформитети на главата и по телото. Тој е во „сопственост" на расипаниот човек Бајтс (го игра Фреди Џонс), кој за пари го покажува на публиката, како дел од својата изложба на „чудовишта". Случајно, него го здогледува докторот во лондонската болница, Фредерик Тревес (го игра Хопкинс), кој од хируршка гледна точка се заинтересира за него и така станува славен во научните кругови. Така, за човекот-слон започнуваат да се грижат во болницата и набргу тој станува познат при што многу богати и познати луѓе доаѓаат да го посетат, а меѓу нив е и славната театарска глумица г-ца Кендал (ја игра Бенкрофт). Меѓутоа, обичните луѓе продолжуваат да го гледаат Мерик како чудовиште. Една ноќ, чуварот на болницата носи голема група луѓе во собата на Мерик, каде тие го малтретираат и омаловажуваат. Меѓу нив е и Бејтс, кој повторно го зема Мерик во својот циркус, носејќи го во Европа и притоа постојнао се изживува врз него. Сепак, другите членови на циркуската екипа го ослободуваат Мерик и тој повторно се враќа во Лондон. Таму, тој повторно станува славен, но веќе се наоѓа во лоша здравствена состојба. Една вечер, Мерик присуствува на театарска претстава, каде доживува овации од публиката. По претставата, тој посакува да спие како секој обичен човек (со главата на перница), легнува и умира.

Наводи
------

1. ↑  IMDb, The Elephant Man (1980), Awards (пристапено на 13.6.2017)
2. ↑  IMDb, The Elephant Man (1980) (пристапено на 13.6.2017)
**Царински и монетарен сојуз** е еден вид трговски блок кој е составен од царински сојуз и монетарен сојуз. Земјите-учеснички имаат заедничка политика за надворешна трговија и делат единствена валута.

Царинскиот и монетарен сојуз се воспоставува преку трговски пакт.

Економска и монетарен сојуз (ЦСМЕ / ЕЦ $, ЕУ / €, Швајцарија-Лихтенштајн / CHF) Економски сојуз (ЦСМЕ, ЕУ, ЕАЕУ, МЕКОСУР, ГЦЦ, СИЦА) **Царински и монетарен сојуз** (ЦЕМАК / ХАФ, УЕМОА / ХОФ) Заеднички пазар (ЕЕА-Швајцарија, АСЕАН) Царински сојуз (КАН, ЕАК, ЕУЦУ, САЦУ) Мултилатерална слободна трговска зона (ЦЕФТА, ЦИСФТА, КОМЕСА, ЕФТА, ГАФТА, НАФТА, САФТА, АННЗФТА, ПАФТА, САДЦФТА)

Светска трговска организација договори
--------------------------------------

Членови на Светската трговска организација и набљудувачи: 

   Членови    Набљудувачи    Не-членови
*Овој список е нецелосен. Можете да помогнете со тоа што ќе го дополните*.

* Општо договор за тарифи и трговија
	+ Договор за земјоделство
	+ Договор за примена на санитарни и фитосанитарни мерки
	+ Договор за технички пречки во трговијата
	+ Договор за мерките за инвестиции поврзани со трговијата
	+ Договор за анти-дампинг
	+ Договор за оценка на царината
	+ Договор за преглед на предавање
	+ Европска трговија
	+ Договор за правила на потекло
	+ Договор за процедури за лиценцирање на увоз
	+ Договор за субвенции и компензациски мерки
	+ Договор за заштитни мерки
	+ Аранжман во врска со месо од говеда <{ref> Светска трговска организација (уред.). [https: //www.wto.org/english/docs\_e/legal\_e/tokyo\_abm\_e.pdf „Уредување во врска со месо од говеда"] Проверете ја вредноста `|url=` (help) (PDF). *www.wto.org*. Посетено на 29 април 2017.</ref>

Дополнителна литература
-----------------------

* \* Bergin, Paul (2008). „Monetary Union". Во David R. Henderson (ed.) (уред.). *Concise Encyclopedia of Economics* (2. изд.). Indianapolis: Library of Economics and Liberty. ISBN 978-0865976658. OCLC 237794267.CS1-одржување: излишен текст: список на уредници (link)
Киричична букваПредлошка:SHORTDESC:Киричична буква

**Ш** (кирилица: ш; глаголица: ) — 31 буква во македонската азбука. Буквата ја претставува гласовната вредност /ʃ/. Буквата е користена од сите азбуки што се засновани врз кирилицата. Слична по форма е со кириличната буква Щ. При транскрипција буквата најчесто се бележи како Š.

 *Оваа статија поврзана со писмо е никулец. Можете да помогнете со тоа што ќе ја проширите*.

| Македонска азбука |
| --- |
| А | а | Б | б | В | в | Г | г | Д | д | Ѓ | ѓ | Е | е | Ж | ж | З | з | Ѕ | ѕ | И | и | Ј | ј | К | к | Л | л | Љ | љ |
| М | м | Н | н | Њ | њ | О | о | П | п | Р | р | С | с | Т | т | Ќ | ќ | У | у | Ф | ф | Х | х | Ц | ц | Ч | ч | Џ | џ |
| Ш | ш |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
Илустрација на Вилхелм Педерсен, првиот илустратор на Андерсен
**„Царевата нова облека"** (дански: *Kejserens nye klæder*) — сказна на Ханс Кристијан Андерсен од 1837 година.

Содржина
--------

Еден цар имал голема страст кон модерната облека. Еден ден, во градот пристигнале двајца измамници кои се пофалиле дека можат да направат многу убава облека која е невидлива за оние кои се неспособни или глупави. Царот слушнал за необичната облека и ги ангажирал измамниците, давајќи им многу пари. Тие се преправале дека ткаат на разбојот, иако на него немало никакво платно. За да провери како напредува работата, царот го испратил својот министер, кој не гледал ништо, но се плашел да не се открие неговата неспособност, па ја пофалил убавата облека. По некое време, царот испратил друг дворјанин, кој исто така му рекол дека облеката е неверојатно убава. Најпосле, и царот отишол да ја види облеката. Таму, го затекнал празниот рабој, но плашејќи се да не биде прогласен за неспособен, почнал да се воодушевува на облеката. Најпосле, царот ја облекол новата облека на денот кога се одржувала голема свеченост. Всушност, тој излегол надвор сосема гол, но сите граѓани со восхит зборувале за облеката. Тогаш, едно дете извикало дека царот е гол и дури тогаш луѓето се ослободиле и јавно ја искажале вистината - дека царот е гол.

Наводи
------

1. ↑  Ханс Кристијан Андерсен, *Бајки*. Скопје: Македонска книга и Детска радост, 1967, стр. 20-26.
Јапонскиот император Нарухито, во 2019 г
**Царот на Јапонија** е шеф на државата и глава на царското семејство на Јапонија. Во Уставот на Јапонија, царот е дефиниран како „симболот на државата и на единството на народот", а неговата титула е изведена од „волјата на народот, кој е суверен". Наследувањето на престолот е регулирано согласно Законот за царскиот дом на Јапонија. Врховниот суд на Јапонија нема судска моќ над царот. Царот на Јапонија се смета за поглавар на шинто религијата. Царот е нарекуван „Небесен суверен" или „Божји цар". Јапонската шинто религија го смета царот за директен потомок на божицата на сонцето Аматерасу.

Царскиот дом на Јапонија е најстариот постојан монархиски дом во светот. Историското потекло на јапонските цареви лежи во доцниот кофун период од 3 до 6 век од н.е. но според хрониките Коџики (завршени во 712 година) и *Нихон шоки* (завршени во 720 година), Јапонија е основана во 660 година п.н.е. од страна на царот Џинму, за кој се вели дека е директен потомок на Аматерасу.

Нарухито е актуелен цар на Јапонија. Тој застанал на Хризантемовиот престол по абдикацијата на неговиот татко, царот Акихито, на 1 мај 2019 година.

Наводи
------

1. ↑  „最高裁判所判例集 事件番号 平成1(行ツ)126". *Supreme Court of Japan*. Посетено на August 10, 2020.
2. ↑  „Japan desperate for male heir to oldest monarchy". *independent.co.uk*. London. March 1, 1996. Посетено на June 5, 2010.
3. ↑  Kinsley, David (1989). *The goddesses' mirror : visions of the divine from East and West*. Albany: State University of New York Press. стр. 80–90. ISBN 9780887068355.
4. ↑  „Amaterasu". *Ancient History Encyclopedia*. Посетено на 21 October 2017.
Поглед кон стадионот
**Стадион „Ландскрона"** е стадион во Шведска. Тој собира приближно 10.000 гледачи, од кои 3.500 се сместени во покриени седишта на јужната тераса. На истата локација има помали фудбалски терени и објекти за други спортови, вклучително и тенис. Местото е во сопственост на општина Ландскрона.

Историја
--------

Стадионот бил отворена на 20 јули 1924 година со фудбалски натпревар помеѓу Ландскрона БОИС и Б 1903, каде гостинскиот тим победил со 3–2. Го замени поранешниот спортски терен Ландскрона Банан. Покрај домашните натпревари на Ландскрона БОИС, тој бил домаќин на еден шведски пријателски натпревар, како и некои натпревари во Европското првенство за играчи до 18 години на УЕФА во 1974 година. Сите четири домашни квалификации за турнирот УЕФА Евро 1992 на Фарските Острови се одиграле на стадионот.

Меѓународни натпревари
----------------------

* Шведска - Естонија на 07 јули 1929 година.
* Младински натпревари  во фудбал од Европско првенство од 1974 година.
* Шведска – Фарски Острови, квалификационен натпревар за Европско првенство во 1992 година.

Наводи
------

1. ↑  David (29 July 2017). „Idrottsplatsen 95 år" (Swedish). Bois Histoia. Посетено на 11 February 2021.CS1-одржување: непрепознаен јазик (link)

|  |  |
| --- | --- |
| Stub icon | *Оваа статија поврзана со Шведска е никулец. Можете да помогнете со тоа што ќе ја проширите.** п
* р
* у
 |
Кулата во Лизберг
**АтмосФир** (*AtmosFear*) е кула со висина од 116 метри,која се наоѓа во забавниот парк Лизеберг во Гетеборг, Шведска, и е втората највисока кула во Европа. АтмосФир е дизајнирана од Интамин и ги спушта луѓето што се возат на неа од висина од 90 метри.

Историја
--------

Во 1990 година, Лизберг изградил 146 метарска, набљудувачка кула со име *Лизбергсторнет* (*Кулата Лизеберг*). По дваесет години работење, Лизберг ја затворил атракцијата и почнал да ја реновира кулата во мај 2010 година. Кулата станала главна структура за АтмосФир, која била отворена како највисока кула во Европа во април 2011 година.

Надворешни врски
----------------

* Цртежи на Лизебергсторнет на страницата на облакодер
* Lisebergstornet во Емпорис

|  |  |
| --- | --- |
| Stub icon | *Оваа статија поврзана со Шведска е никулец. Можете да помогнете со тоа што ќе ја проширите.** п
* р
* у
 |
Поглед во салата 
**Економскиот и социјален совет (ECOSOC)** работи под авторитетот на Генералното собрание за да ја координира економската и социјална работа во ОН. ECOSOC има 54 земји членки избрани од Генералното собрание за мандат од 3 години. ECOSOC ги координира студиите и препораките и акциите за меѓународни теми како медицината, образованието, економските и социјални потреби. Ја набљудува работата на голем број програми и агенции. Оперира главно преку постојни комитети, функционални комисии и регионални комисии. Има 5 регионални комисии кои набљудуваат како работат заедно одредени комисии во еден регион. Има 9 функционални комисии кои расправаат за предмети како порастот на населението, трговијата со дрога, човековите права и статусот на жената. Други комитети работат на географските имиња, науката, јавните финансии итн.
ECOSOC координира многу агенции кои имаат различни социјални економски и други услуги. Тие се независни но работат со други програми во ОН. Такви се Светската организација за здравје (WHO), Образовната, културна и научна организација на ОН (УНЕСКО) и др.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
*Glareola nordmanni*
**Црнокрилата блатна ластовица** (науч. *Glareola nordmanni*) е крајбрежна птица од семејството блатни ластовици. Необично за блатните птици, таа често лови инсекти во лет, слично на ластовиците со кои нема роднински врски, но имаат надворешна сличност. Секако, таа се храни и на земја.

Животната средина на црнокрилата блатна ластовица е отворената земја и често може да се види приквечер крај вода, ловејќи инсекти. Распространета е низ потоплите региони на Европа, југозападна Азија и Африка. Ја има и во Македонија. Таа е птица преселница која зимува во тропска Африка. Ретко може да се види посеверно од нејзиниот опсег.

Оваа птица е долга 24-28 см, со распон на крилјата од 60 до 70 см. Има кратки нозе, долги зашилени крилја, долга чаталеста опашка и краток клун, адаптиран за лов во воздух. 
Грбот и главата ѝ се кафеави, а крилјата со малку потемна нијанса и многу црни завршетоци. Стомакот е бел, но вратот се прелева во жолтеникава нијанса. Има впечатлив жолт круг под клунот обрабен со црна линија, кој започнува од клунот, под очите и завршува на грлото. Овој круг е како ѓердан. Под крилјата е црна.

Потребно е добро познавање за оваа птица да ја разликуваме од многу сличните птици од нејзиното семејство, како што е на пример блатната ластовица, која може да живее на истиот простор. Црнокрилата е незначително поголема, има малку покуса опашка и подолги нозе.

Црнокрилите блатни ластовици образуваат колонии од 2-3 па до 200-300 парови. Гнездото претставува мала јамичка среде ниска и ретка тревна површина. Несaт 3-4 маслинавозелени јајца со темни точки. Обата родитела учествуваат во квачењето што трае 17-19 дена.

Црнокрилата блатна ластовица е еден од видовите на кои се однесува Договорот за заштита на африканско-евроазиските водни птици-преселници.

Наводи
------

1. ↑  BirdLife International (2012). „*Glareola nordmanni*". *IUCN Red List. Version 2012.1*. International Union for Conservation of Nature. Посетено на 16 July 2012.

Надворешни врски
----------------

* FGBOW Photograph
* Shumkar Russian site.4 photographs.
**ФК Тун** е швајцарски фудбалски клуб од градот Тун.

Клубот е основан во 1898 година и моментално се натпреварува во Швајцарската Супер лига. Со оглед на тоа, што Тун нема освоено никаков трофеј на домашната сцена, за најголем успех на клубот се смета пласманот во групната фаза од Лигата на шампионите во сезоната 2005-06. Исто така биле вицешампиони на Швајцарија во сезоната 2004-05 и финалисти на Купот на Швајцарија во 1955 година.

Својте домашни натпревари Тун ги игра на Стокхорн Арена, која собира 10,300 гледачи.

Бои и амблеми
-------------

Официјалните бои на клубот се црвена и бела ().

Надворешни врски
----------------

* Официјална страна на клубот

Наводи
------



|  |  |  |  |  |
| --- | --- | --- | --- | --- |
| 

| * п
* р
* у
Швајцарија Швајцарска Супер лига 2018-2019 |
| --- |
|  |
| 
Базел Базел • 
Грасхопер Грасхопер • 
Јанг Бојс Јанг Бојс • 
Ксамакс Ксамакс • 
Лугано Лугано •
Луцерн Луцерн •
Сион Сион •
Ст. Гален Ст. Гален •
Тун Тун •
Цирих Цирих • 
 |  |

 |
**IC 975** — галаксија во соѕвездието Кит, заведена во Новиот општ каталог на длабоконебесни тела.

Објектот бил предмет и на други истражувања, па освен како IC 975 се споменува и како ESO 474-33.

Откривање
---------

Објектот е откриен на 3 ноември 1898 година од страна на Делајл Стјуарт.

Податоци
--------

### Податоци од набљудување

Според морфолошката класификација на галаксиите, IC 975 е од видот S0. Видливиот сјај со голо око изнесува 14,9 mag, а оној во рамките на интервалот од минималната до максималната честота 15,9 mag, додека површинскиот сјај изнесува 13 *m*/лм2. IC 975 има привидни димензии од 0,7' х 0,3'.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 50 м 57,7 с, а неговата деклинација, односно висината на лакот на тој агол, -23° 33' 31". Положбениот агол на објектот е во износ од 155°.

Други поделби
-------------

Проучување на IC 975 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2965.

Поврзано
--------

* Портал: Астрономија

* Список на IC објекти (1-500);
* Индекс-каталог;
* Кит (соѕвездие).

Наводи
------

1. ↑  Запис за IC 975 на *НАСА* (англиски)
2. 1 2 3  Students for the Exploration and Development of Space, поправени податоци за IC {{{n}}}
3. ↑  IC {{{n}}}, *SIMBAD*, Центар за астрономски податоци во Стразбур

Користена литература
--------------------

* Dreyer, J.L.E. New General Catalogue of Nebulae and Clusters of Stars (1888), Index Catalogue (1895), Second Index Catalogue (1908). London: Royal Astronomical Society, 1953. (28,2157)

Надворешни врски
----------------

* Прегледувач на длабокото небо — IC 975[*мртва врска*]
* Поправени информации за IC 975
* IC 975 — VizieR.
* IC 975 — Вонгалактичка база на податоци на НАСА
**Шванзен** (германски: *Schwansen*) — поранешна општинска заедница во округот Рендсбург-Екернферде, во Шлезвиг-Холштајн, Германија. Го зафаќала најголемиот дел од истоимениот полуостров. Седиштето на општинската заедница било во Дамп. Во јануари 2008 година била споена со општинските заедници Шлај и Виндеби и ја создале општинската заедница Шлај-Балтичко Море.

Општинската заедница Шванзен се состоела од следниве општини:

1. Бродерсби
2. Дамп
3. Дерпхоф
4. Холцдорф
5. Карби
6. Тумби
7. Вабс
8. Винемарк

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |

Координати: 54°35′N 10°00′E﻿ / ﻿54.583° СГШ; 10.000° ИГД﻿ / 54.583; 10.000